
Parlamentul României

Camera Deputaţilor
14

	COMISIA PENTRU MUNCĂ ŞI PROTECŢIE SOCIALĂ


	Bucureşti,
	16 februarie 2010

	Nr.
	27/593


R A P O R T

asupra proiectului de Lege privind unele măsuri în domeniul muncii şi asigurărilor sociale
În conformitate cu prevederile art.95 din Regulamentul Camerei Deputaţilor, Comisia pentru muncă şi protecţie socială a fost sesizată, prin adresa nr. PLx 563 din 4 noiembrie 2009, cu dezbaterea pe fond, în procedură obişnuită, a proiectului de Lege privind unele măsuri în domeniul muncii şi asigurărilor sociale.
La întocmirea prezentului raport Comisia a avut în vedere:

· avizul favorabil al Consiliului Legislativ (nr.653/12.06.2009)

· avizul favorabil al Consiliului Economic şi Social (nr.1189/23.06.2009)

· avizul favorabil al Comisiei pentru buget, finanţe şi bănci (nr.22/625/23.12.2009)

· avizul favorabil al Comisiei juridice, de disciplină şi imunităţi (nr.31/1018/24.11.2009)

· avizul favorabil al Comisiei pentru administraţie publică, amenajarea teritoriului şi echilibru ecologic (nr.26/771/25.11.2009)

· avizul negativ al Comisiei pentru egalitatea de şanse pentru femei şi bărbaţi (nr.37/55/03.02.2010).

Proiectul de lege are ca obiect reglementarea unor măsuri în domeniul muncii şi asigurărilor sociale, prin modificarea unor prevederi din Legea nr.19/2000 privind sistemul public de pensii şi alte drepturi de asigurări sociale, Legea nr.188/1999 privind statutul funcţionarilor publici şi Legea nr.53/2003 – Codul muncii, în sensul limitării termenelor pentru depunerea cererii de pensionare la casa teritorială de pensii în a cărei rază teritorială se află domiciliul asiguratului. 

Comisia propune Plenului Camerei Deputaţilor adoptarea proiectului de lege cu amendamente, pentru a crea posibilitatea angajatorului de a lua măsurile legale necesare în vederea încetării raporturilor de serviciu, respectiv a raporturilor de muncă, la data îndeplinirii cumulative a condiţiilor de vârstă standard de pensionare şi a stagiului minim de cotizare, prevăzute de lege.

Proiectul de lege face parte din categoria legilor organice, conform prevederilor art.73 alin.(3)  din Constituţia României, republicată.

La dezbaterile care au avut loc în şedinţa comisiei din 9 februarie 2010 au participat, în conformitate cu prevederile art.55 din Regulamentul Camerei Deputaţilor, republicat:

· d-l Valentin Mocanu – Secretar de Stat, Ministerul Muncii, Familiei şi Protecţiei Sociale
· d-na Doina Pârcălabu – preşedinte, Casa Naţională de Pensii şi Alte Drepturi de Asigurări Sociale 

La lucrările comisiei au fost prezenţi 20 deputaţi, din totalul de 20 membri ai comisiei.

Raportul comisiei a fost adoptat cu unanimitate de voturi.
Proiectul de lege a fost adoptat de Senat în şedinţa din 2 noiembrie 2009.
Camera Deputaţilor este Cameră decizională, potrivit prevederilor art.75 din Constituţia României, republicată, şi ale art.92 din Regulamentul Camerei Deputaţilor, republicat. 


În urma dezbaterilor, Comisia propune adoptarea cu modificări a proiectului de lege, după cum urmează: 

Amendamente admise

În urma dezbaterilor, Comisia propune adoptarea proiectului de lege cu următoarele amendamente:

	Nr. crt.
	Text act normativ de bază
	Text adoptat de Senat
	Text propus de Comisie

(autorul amendamentului)
	Motivarea

amendamentelor propuse

	1. 
	__
	Titlul legii

Lege privind unele măsuri în domeniul muncii şi asigurărilor sociale


	Nemodificat 
	

	2. 
	__
	Art.I. – Legea nr.19/2000 privind sistemul public de pensii şi alte drepturi de asigurări sociale, publicată în Monitorul Oficial al României, Partea I, nr.140 din 1 aprilie 2000, cu modificările şi completările ulterioare, se modifică după cum urmează:

	Nemodificat 
	

	3. 
	Art.41, alin.(5)

(5) Asiguraţii care îndeplinesc condiţiile prevăzute de prezenta lege pentru obţinerea unei pensii pentru limită de vârstă, cu excepţia pensiei anticipate şi a pensiei anticipate parţiale, îşi pot continua activitatea numai cu acordul angajatorului. 
	1. La articolul 41, alineatul (5) va avea următorul cuprins:
„(5) Asiguraţii care îndeplinesc condiţiile prevăzute de prezenta lege pentru obţinerea unei pensii pentru limită de vârstă, cu excepţia pensiei anticipate şi a pensiei anticipate parţiale, îşi pot continua activitatea numai cu acordul angajatorului, în condiţiile legii.”

	1. La articolul 41, alineatul (5) se modifică şi va avea următorul cuprins:
Nemodificat 
	Pentru respectarea normelor de tehnică legislativă.

	4. 
	Art.82, alin.(2)

(2) Cererea de pensionare, împreună cu actele care dovedesc îndeplinirea condiţiilor prevăzute de prezenta lege se depun la casa teritorială de pensii în raza căreia se află domiciliul asiguratului.
	2. La articolul 82, alineatul (2) va avea următorul cuprins:
„(2) Cererea de pensionare, împreună cu actele care dovedesc îndeplinirea condiţiilor prevăzute de prezenta lege se depun de solicitant sau, după caz, angajator, la casa teritorială de pensii în raza căreia se află domiciliul solicitantului, cu 45 de zile calendaristice înainte de data îndeplinirii condiţiilor de pensionare, prevăzute de lege.”

	2. La articolul 82, alineatul (2) se modifică şi va avea următorul cuprins:

„(2) Cererea de pensionare, împreună cu actele care dovedesc îndeplinirea condiţiilor prevăzute de prezenta lege se depun de solicitant sau, după caz, de angajator, la casa teritorială de pensii în raza căreia se află domiciliul solicitantului, cu 30 de zile calendaristice înainte de data îndeplinirii condiţiilor de pensionare, prevăzute de lege.”

Autor: Comisia pentru muncă şi protecţie socială 

	Termenul de 30 de zile este mult mai apropiat de data la care asiguratul îndeplineşte condiţiile de pensionare, astfel încât angajatorul poate stabili dacă persoana în cauză îndeplineşte în special condiţiile de stagiu de cotizare cerute de lege pentru pensionare.

	5. 
	Art.83. - (1) Drepturile de pensie pentru limită de vârstă se acordă şi se plătesc de la data îndeplinirii condiţiilor de pensionare, dacă cererea a fost depusă în termen de 30 de zile de la această dată.

__
(2) Drepturile de pensie anticipată sau pensie anticipată parţială se acordă şi se plătesc:

a) de la data îndeplinirii condiţiilor de pensionare, dacă cererea a fost depusă în termenul prevăzut la alin. (1), dar nu înainte de data încetării calităţii de asigurat, în cazul persoanelor prevăzute la art. 5 alin. (1) pct. I, II şi III;
b) de la data îndeplinirii condiţiilor de pensionare, dacă cererea a fost depusă în termenul prevăzut la alin. (1), în cazul persoanelor prevăzute la art. 5 alin. (1) pct. IV şi V.
(3) În cazul persoanelor prevăzute la art.5 alin. (2), ale căror cereri au fost depuse în termenul prevăzut la alin. (1), drepturile de pensie pentru limită de vârstă, pensie anticipată sau pensie anticipată parţială se acordă de la data îndeplinirii condiţiilor de pensionare, dar nu înainte de data încetării calităţii de asigurat.
(4) În cazul persoanelor ale căror cereri de pensionare au fost depuse cu depăşirea termenului prevăzut la alin.(1), drepturile de pensie se acordă şi se plătesc:

a) de la data depunerii cererii, în cazul pensiei pentru limită de vârstă;

b) de la data depunerii cererii, dar nu înainte de data încetării calităţii de asigurat, în cazul persoanelor prevăzute la art. 5 alin. (1) pct. I, II şi III, care solicită pensie anticipată sau pensie anticipată parţială;

c) de la data depunerii cererii, în cazul persoanelor prevăzute la art. 5 alin. (1) pct. IV şi V, care solicită pensie pentru limită de vârstă, pensie anticipată sau pensie anticipată parţială;

d) de la data depunerii cererii, dar nu înainte de data încetării calităţii de asigurat, în cazul persoanelor prevăzute la art. 5 alin. (2), care solicită pensie pentru limită de vârstă, pensie anticipată sau pensie anticipată parţială.

	3. Articolul 83 va avea următorul cuprins:

„Art.83. - (1) Drepturile de pensie pentru limită de vârstă se cuvin şi se plătesc de la data îndeplinirii condiţiilor de pensionare, prevăzute de lege dacă cererea a fost depusă cu 45 de zile calendaristice înainte de data îndeplinirii acestor condiţii.

(2) Se consideră depuse în termen, cererile de pensionare înregistrate în intervalul cuprins între data îndeplinirii condiţiilor de pensionare şi cea de-a 45-a zi calendaristică anterioare acestei date.

 (3) Drepturile de pensie anticipată sau de pensie anticipată parţială se cuvin şi se plătesc:
a) de la data îndeplinirii condiţiilor de pensionare, dar nu înainte de data încetării calităţii de asigurat, dacă cererea a fost depusă în termenul prevăzut la alin.(1),  în cazul persoanelor prevăzute la art. 5 alin. (1) pct. I, II şi III;
b) de la data îndeplinirii condiţiilor de pensionare, dacă cererea a fost depusă în termenul prevăzut la alin. (1), în cazul persoanelor prevăzute la art. 5 alin. (1) pct. IV şi V şi art.5 alin.(2).
__

(4) În cazul persoanelor ale căror cereri de pensionare au fost depuse cu depăşirea termenului prevăzut la alin. (1), drepturile de pensie se cuvin şi se plătesc:
a) de la data depunerii cererii, în cazul pensiei pentru limită de vârstă;

b) de la data depunerii cererii, dar nu înainte de data încetării calităţii de asigurat, în cazul pensiei anticipate şi al pensiei anticipate parţiale, în situaţia persoanelor prevăzute la art.5 alin.(1) pct. I, II şi III;

c) de la data depunerii cererii, în cazul pensiei anticipate şi al pensiei anticipate parţiale, în situaţia persoanelor prevăzute la art.5 alin.(1) pct. IV şi V şi art.5 alin.(2).
__

	3. Articolul 83 se modifică şi va avea următorul cuprins:

„Art.83. - (1) Drepturile de pensie pentru limită de vârstă se cuvin şi se plătesc de la data îndeplinirii condiţiilor de pensionare, prevăzute de lege dacă cererea a fost depusă cu 30 de zile calendaristice înainte de data îndeplinirii acestor condiţii.

(2) Se consideră depuse în termen, cererile de pensionare înregistrate în intervalul cuprins între data îndeplinirii condiţiilor de pensionare şi cea de-a 30-a zi calendaristică anterioare acestei date.

Autor: Comisia pentru muncă şi protecţie socială 

Nemodificat 

Nemodificat 
	Pentru respectarea normelor de tehnică legislativă.

Termenul de 30 de zile este mult mai apropiat de data la care asiguratul îndeplineşte condiţiile de pensionare, astfel încât angajatorul poate stabili dacă persoana în cauză îndeplineşte în special condiţiile de stagiu de cotizare cerute de lege pentru pensionare.

	6. 
	Art.86. - (1) Admiterea sau respingerea cererii de pensionare se face prin decizie emisă de casa teritorială de pensii în termen de 45 de zile de la data depunerii cererii.

(2) Decizia casei teritoriale de pensii va cuprinde temeiurile de fapt şi de drept pe baza cărora se admite sau se respinge cererea de pensionare.

(3) Decizia casei teritoriale de pensii se comunică în scris persoanei care a solicitat pensionarea, în termen de 5 zile de la data emiterii.


	4. Articolul 86 va avea următorul cuprins:

„Art.86. - (1) Admiterea sau respingerea cererii de pensionare se face prin decizie emisă de casa teritorială de pensii, în termen de 45 de zile calendaristice de la data depunerii cererii.

(2) Decizia casei teritoriale de pensii cuprinde temeiurile de fapt şi de drept pe baza cărora se admite sau se respinge cererea de pensionare.

(3) Decizia casei teritoriale de pensii se comunică în scris atât  persoanei care a solicitat pensionarea, cât şi angajatorului, în termen de 5 zile de la data emiterii acesteia.”

	4. Articolul 86 se modifică şi va avea următorul cuprins:

Nemodificat 

Nemodificat 

Nemodificat 
	

	7. 
	Art.1672. - (1) În perioada eşalonării vârstelor standard de pensionare şi a stagiilor de cotizare prevăzute în anexa nr. 3, cererea de pensionare pentru limită de vârstă, pensie anticipată sau pensie anticipată parţială, împreună cu actele doveditoare, se depune de către solicitant, în termen de 90 de zile de la data îndeplinirii condiţiilor de pensionare, la casa teritorială de pensii în a cărei rază se află domiciliul acestuia.

(2) În cazul persoanelor prevăzute la art. 5 alin. (1) pct. I, II şi III, cererea de pensionare împreună cu actele doveditoare se depun de către angajator sau instituţia care efectuează plata drepturilor de şomaj, după caz, în termen de 90 de zile de la data îndeplinirii condiţiilor de pensionare, la casa teritorială de pensii în raza căreia se află domiciliul asiguratului.

(3) Drepturile de pensii se acordă şi se plătesc în condiţiile prevăzute la art.83, în raport cu termenul prevăzut la alin.(1) şi (2).

	5. Articolul 1672 va avea următorul cuprins:
„Art.1672. - În perioada eşalonării vârstelor standard de pensionare şi a stagiilor de cotizare prevăzute în anexa nr. 3, cererea de pensionare, împreună cu actele doveditoare, se depune de către solicitant sau, după caz, de către angajator, cu 45 de zile calendaristice înainte de data îndeplinirii condiţiilor de pensionare prevăzute de lege,  la casa teritorială de pensii în a cărei rază teritorială se află domiciliul solicitantului.”
__

__
	5. Articolul 1672 se modifică şi va avea următorul cuprins:
„Art.1672. - În perioada eşalonării vârstelor standard de pensionare şi a stagiilor de cotizare prevăzute în anexa nr. 3, cererea de pensionare, împreună cu actele doveditoare, se depune de către solicitant sau, după caz, de către angajator, cu 30 de zile calendaristice înainte de data îndeplinirii condiţiilor de pensionare prevăzute de lege,  la casa teritorială de pensii în a cărei rază teritorială se află domiciliul solicitantului.”
Autor: Comisia pentru muncă şi protecţie socială 


	Pentru respectarea normelor de tehnică legislativă.

Termenul de 30 de zile este mult mai apropiat de data la care asiguratul îndeplineşte condiţiile de pensionare, astfel încât angajatorul poate stabili dacă persoana în cauză îndeplineşte în special condiţiile de stagiu de cotizare cerute de lege pentru pensionare.

	8. 
	__
	Art.II. - Cererile de pensionare înregistrate până la data intrării în vigoare a prezentei legi se soluţionează conform normelor legale în vigoare la data înregistrării cererilor.


	Nemodificat 
	

	9. 
	Art.98, alin.(1), lit.d)

Art.98. - (1) Raportul de serviciu încetează de drept:

.............................................
d) la data îndeplinirii cumulative a condiţiilor de vârstă standard şi a stagiului minim de cotizare pentru pensionare sau, după caz, la data comunicării deciziei de pensionare pentru limită de vârstă, pensionare anticipată, pensionare anticipată parţială ori invaliditate a funcţionarului public, potrivit legii.


	Art.III. – La articolul 98 din Legea nr.188/1999 privind Statutul funcţionarilor publici, republicată în Monitorul Oficial al României, Partea I, nr.365 din 29 mai 2007, cu modificările şi completările ulterioare, partea introductivă şi litera d) ale alineatului (1) se modifică şi vor avea următorul cuprins:
„Art.98. - (1) Raportul de serviciu existent încetează de drept:

..............................................
d) la data îndeplinirii cumulative a condiţiilor de vârstă standard şi a stagiului minim de cotizare pentru pensionare sau, după caz, la data comunicării deciziei de pensionare pentru limită de vârstă, pensionare anticipată, pensionare anticipată parţială ori invaliditate a funcţionarului public, dacă cererea de pensionare a fost depusă în termenul prevăzut de lege.”

	Art.III. – La articolul 98 din Legea nr.188/1999 privind statutul funcţionarilor publici, republicată în Monitorul Oficial al României, Partea I, nr.365 din 29 mai 2007, cu modificările şi completările ulterioare, partea introductivă şi litera d) ale alineatului (1) se modifică şi vor avea următorul cuprins:
„Art.98. - (1) Raportul de serviciu existent încetează de drept:

..............................................

d) la data îndeplinirii cumulative a condiţiilor de vârstă standard şi a stagiului minim de cotizare pentru pensionare.”

Autor: Comisia pentru muncă şi protecţie socială 


	Pentru punerea de acord cu prevederile de la art.82 din Legea nr.19/2000, mai sus modificate.

	10. 
	
	Art.IV. – Legea nr.53/2003 – Codul Muncii, publicată în Monitorul Oficial al României, Partea I, nr.72 din 5 februarie 2003, cu modificările şi completările ulterioare, se modifică şi se completează după cum urmează:

	Nemodificat 
	

	11. 
	Art.56 – Contractul individual de muncă încetează de drept:
...............................................
d) la data comunicării deciziei de pensionare pentru limită de vârstă, pensionare anticipată, pensionare anticipată parţială sau pensionare de invaliditate a salariatului, potrivit legii.


	1. La articolul 56, partea introductivă şi litera d) vor avea următorul cuprins:

„Art.56. – Contractul individual de muncă existent încetează de drept:

...............................................

d) la data îndeplinirii cumulative a condiţiilor de vârstă standard şi a stagiului minim de cotizare pentru pensionare sau, după caz, la data comunicării deciziei de pensionare pentru limită de vârstă, pensionare anticipată, pensionare anticipată parţială ori invaliditate, dacă cererea de pensionare a fost depusă în termenul prevăzut de lege.”

	1. La articolul 56, partea introductivă şi litera d) se modifică şi vor avea următorul cuprins:

„Art.56. – Contractul individual de muncă existent încetează de drept:

...............................................

d) la data îndeplinirii cumulative a condiţiilor de vârstă standard şi a stagiului minim de cotizare pentru pensionare.”

Autor: Comisia pentru muncă şi protecţie socială 


	Pentru punerea de acord cu prevederile art.82 din Legea nr.19/2000 şi art.98 din Legea nr.188/1999, modificate prin prezentul raport.

	12. 
	__
	2. La articolul 56 se introduce un nou alineat, alin.(2), cu următorul cuprins:

„(2) Pentru situaţiile prevăzute la alin.(1) lit.d)-k), constatarea cazului de încetare de drept a raportului de muncă se face în termen de 5 zile lucrătoare de la intervenirea acestuia, în scris, prin decizie a angajatorului, şi se comunică persoanelor aflate în situaţiile respective, în termen de 5 zile lucrătoare.”

	2. La articolul 56 se introduce un text nou, ca alineat (2), cu următorul cuprins:
„(2) Pentru situaţiile prevăzute la alin.(1) lit.d)-k), constatarea cazului de încetare de drept a contractului individual de muncă se face în termen de 5 zile lucrătoare de la intervenirea acestuia, în scris, prin decizie a angajatorului, şi se comunică persoanelor aflate în situaţiile respective în termen de 5 zile lucrătoare.”
Autor: Comisia pentru muncă şi protecţie socială 


	Pentru respectarea normelor de tehnică legislativă.
Pentru acurateţea textului prin corelare cu alin.(1) al art.56 şi, în general, cu prevederile Codului muncii care utilizează în mod constant sintagma „contract individual de muncă”.

	13. 
	Art.61, lit.e)

e) în cazul în care salariatul îndeplineşte condiţiile de vârstă standard şi stagiu de cotizare şi nu a solicitat pensionarea în condiţiile legii.


	3. La articolul 61, litera e) se abrogă.
	Nemodificat 
	

	14. 
	__
	__
	Art.V. - Legea nr. 53/2003 - Codul muncii, publicată în Monitorul Oficial al României, Partea I, nr.72 din 5 februarie 2003, cu modificările şi completările ulterioare, precum şi cu cele aduse prin prezenta lege, se va republica în Monitorul Oficial al României, Partea I, dându-se textelor o nouă numerotare.

Autor: Comisia pentru muncă şi protecţie socială 


	Pentru a putea republica Legea nr.53/2003 – Codul muncii, care are multe modificări şi completări şi care nu a putut fi republicată întrucât ultimele acte modificatoare nu au cuprins şi dispoziţia de republicare a acestei legi.




PREŞEDINTE,







SECRETAR,




Victor Paul Dobre






Kerekes Karoly

Şef serviciu, 

Consilier parlamentar Elena MESAROŞ









Întocmit,









Consilier parlamentar Elena ANGHEL

